เกินคาด! MEGA เปิดงบ Q2 กำไรโต 13% แตะ 569 ลบ. ใจดีปันผล 0.75 บ. XD 24 ส.ค.นี้
MEGA เปิดงบไตรมาส 2/65 โตเกินคาด 13% แตะ 569 ลบ. ส่วนงวด 6 เดือนแรก กำไร 1.18 พันลบ. โต 41% อานิสงส์รายได้ขายทะลัก พ่วงแจกปันผล 0.75 บ. ขึ้น XD 24 ส.ค.นี้
MEGA เปิดงบไตรมาส 2/65 โตเกินคาด 13% แตะ 569 ลบ. ส่วนงวด 6 เดือนแรก กำไร 1.18 พันลบ. โต 41% อานิสงส์รายได้ขายทะลัก พ่วงแจกปันผล 0.75 บ. ขึ้น XD 24 ส.ค.นี้
11 ส.ค. 2565

บริษัท เมก้า ไลฟ์ไซแอ็นซ์ จำกัด (มหาชน) หรือ MEGA รายงานผลการดำเนินงานงวดไตรมาส 2/65 และงวด 6 เดือนแรกของปี 65 มีกำไรสุทธิ ดังนี้

โดยไตรมาส 2/65 บริษัทมีกำไรสุทธิอยู่ที่ 569.51 ล้านบาท เติบโต 12.93% จากงวดเดียวกันของปีก่อนที่มีกำไร 504.29 ล้านบาท มาจากรายได้จากการดำเนินงาน อยู่ที่ 3.93 พันล้านบาท เพิ่มขึ้น 9.30% จากงวดเดียวกันของปีก่อน การเติบโตของรายได้โดยหลักมาจากรายได้ธุรกิจผลิตภัณฑ์ภายใต้เครื่องหมายการค้า Mega We CareTM เติบโตขึ้น 16% จากงวดเดียวกันของปีก่อน ในขณะที่รายได้ธุรกิจการจัดจำหน่ายผลิตภัณฑ์ MaxxcareTM เติบโตขึ้น 4.60% จากงวดเดียวกันของปีก่อน
นอกจากนั้นบริษัทประกาศจ่ายปันผลจากงวดงวดดำเนินงานวันที่ 1 ม.ค.65 ถึงวันที่ 30 มิ.ย.65 เป็นเงินสดในอัตรา 0.75 บาทต่อหุ้น กำหนดขึ้นเครื่องหมาย XD วันที่ 24 ส.ค.65 จ่ายเงินปันผลวันที่ 9 ก.ย.65
อย่างไรก็ดีผลการดำเนินงานงวดไตรมาส 2 ปีนี้บริษัทเติบโตเกินกว่าที่ทาง บล.เมย์แบงก์ คาดการณ์ไว้ ซึ่งระบุว่า MEGA จะรายงานกำไรไตรมาส 2 อยู่ที่ 525 ล้านบาท เติบโต 13% จากงวดเดียวกันของปีก่อน